cyanic-selkie/wikianc huggingface dataset:
Vegakameratene
Vegakameratene (2008-2014)
Det ga nye muligheter i Mesterligaen 2012/13, og kvalifiseringsrunden ble denne gang avviklet i Andorra la Vella, Andorra. Der ble hjemmelaget FC Encamp slått 4-2 i første kamp, før den andre kampen mot israelske Maccabi Nahalat Itzhak endte 0-0. I siste kamp vant Vegakameratene 4-1 mot armenske Shahumyan, og laget kvalifiserte seg nok engang til hovedrunden av Mesterligaen. I hovedrunden, som ble arrangert i Riga, Latvia, ble det tap 2-6 mot serbiske Ekonomac Kragujevac i første kamp. I andre kamp ble det et knepent 1-2-tap for vertene i FK Nikars, før Vegakameratene tok sin første seier i hovedrunden noensinne med 4-2 over KMF Zelezarec Skopje i siste kamp. Det ga 3.-plass på tabellen.
Etter komfortable seriegull i de to foregående årene fikk Vegakameratene til gjengjeld tøff kamp om gullet i 2012/2013. Nyopprykkede Tiller fra Trondheim lå 5 poeng foran Vegakameratene etter halvspilt serie, men en sluttspurt som ga ni strake seire sørget for at Vegakameratene kunne innkassere sitt tredje strake gull, fem poeng foran Tiller.
Etter å ha kommet seg gjennom kvalifiseringsrunden tre år på rad ble Vegakameratene direktekvalifisert til hovedrunden av Mesterligaen 2014/15. Hovedrunden ble spilt i Berettyóújfalu, Ungarn, i starten av oktober 2014. Vegakameratene endte på sisteplass etter 2-3 mot hjemmelaget MVFC Berettyóújfalu i første kamp, før det ble tap 0-3 mot det slovakiske mesterlaget Slov-Matic FOFO Bratislava i andre kamp. I siste kamp mot APOEL FC fra Kypros tok Vegakameratene årets eneste poeng etter 3-3 ved full tid.
Vegakameratene (2014->)
Før sesongen 2014/15 vant Vegakameratene nordisk mesterskap i futsal, som første norske lag. Foran seriestart la Håvard Solem opp, og kort tid før sesongstart meldte Cristopher Moen overgang til Tiller. Vegakameratene sikret seg i stedet Cato Valøy fra KFUM og den bulgarske landslagsspilleren Georgi Gerasimov Vegakameratene var i tetstriden i eliteserien i første del av sesongen, med seire over blant annet Tiller, KFUM og Grorud. I januar skiftet så flere av spillerne klubb, bl.a Morten Ravlo, Petter Høvik og Cato Valøy. Klubbstyret valgte samme måned valgte å avslutte samarbeidet med Kai Bardal. Dette fordi han ga beskjed om at han ville gi seg etter sesongslutt på grunn av dårlige forutsetninger for å trene og drive lagidrett. Landslagsmålvakt Kenneth Rakvaag forlot kort tid etter klubben til fordel for proffspill i Aserbajdsjan. Klubbveteranen Tor Christian Klaussen overtok som trener, og ledet laget til bronsemedalje i eliteserien.
Foran sesongen 2015/16 gjennomgikk spillerstallen større forandringer, og av spillerne som hadde vært sentrale de siste årene var det først og fremst Klaussen-brødrene, Martin Kristoffersen, Andreas Nordby og Håvard Solem (comeback) som var tilbake. Kenneth Rakvaag startet sesongen som førstemålvakt, men reiste to ganger til proffspill i Italia, og Kristian Flatabø overtok etter hvert mellom stengene. Erik Hov og Sondre Voktor var blant spillerne som fikk sine debuter. Resultatene svingte noe mer enn tidligere år, men etter seire mot bl.a. KFUM, Sjarmtrollan og i siste serierunde mot Grorud endte de med statistikken 7-3-8 og en trygg 6.plass på tabellen.
I 2016/17 fikk igjen flere nye spillere sin debut, blant dem Asgeir Salamonsen som skåret syv mål, Gaute Lie Grande og Anthony Pham. Etter en lovende sesongstart med tre seire før nyttår gikk det dårligere i siste del av sesongen, og klubben endte til sist på 7.plass på tabellen etter at blant annet seier i begge kampene mot Grorud hadde gitt en trygg luke til nedrykksplassene.
Sesongen 2017/18 ble meget tung for Vegakameratene. En tøff sesongstart med tap 0-5 mot Vesterålen ble starten på en rekke med elleve tap på rad før sesongens første og eneste poeng kom i en uavgjort-kamp mot KFUM. Nedrykket ble beseglet med tap 3-0 for den nyopprykkede byrivalen Utleira i mars. Klubbpresident og veteran Alf Einar Grimsø fikk æren av å skåre klubbens hittil siste eliteseriemål i et 2-3-tap for Hulløy i avslutningsrunden.
Mesterligaen
Vegakameratenes kamper i Mesterligaen:
Bislett Games
Bislett Games er et årlig friidrettsstevne som blir arrangert på Bislett stadion i Oslo i løpet av sommeren, og inngår i World Athletics's Diamond League. Arrangør er Bislett Alliansen.
Historie
EM i friidrett 1946 ble arrangert på Bislett stadion. Dette var opptakten til en tradisjon med årlige stevner fra 1947. Stevnene hadde navn som Oslo-lekene, Høst-lekene, Septemberlekene og Norden-USA (en utvidet landskamp). Stevnene slet økonomisk, selv om det stadig ble satt nye verdensrekorder, og i 1965 samlet Osloklubbene IL i BUL, Vidar og IK Tjalve seg, og dannet Bislett-alliansen. Samme år holdt IK Tjalve sitt jubileumsstevne, der Ron Clarke (Australia) satte verdensrekord på 10 000 meter. Mange regner dette som det første Bislett Games, men det ble arrangert av Bislett-alliansen året etter, i 1966. De første årene ble det arrangert to stevner årlig, men etter hvert ble det ett sommerstevne.
Fra 1966 ble også Bislett-medaljen innstiftet, rettet mot martkante utøvere og prestasjoner under lekene på Bislett. De første mottakerne var langdistanseløperen Thor Helland, spydkasteren Terje Pedersen og sprinteren Carl-Fredrik Bunæs.
Arne Haukvik
Telemarkingen Arne Haukvik (1926–2002), som var politiker (Sp) og sentral medlem i Bondeungdomslaget (BUL), var en av initiativtakerne til stevnet i 1966. Han ble leder for Bislett-alliansens stevner, inkludert Bislett Games. Haukvik var samtidig Ron Clarkes manager, og når Ron Clarke var i Europa, var det vanlig at han bodde hos Haukvik på Bjerke i Groruddalen. Når journalister kom for å intervjue Clarke, ble de gjerne invitert på jordbær og fløte i hagen. Dette var opptakten til Haukviks «jordbærselskap» og pressetreff dagen før Bislett Games. Fra 2001 ble pressetreffet flyttet til Oslo rådhus. Haukvik døde av kreft i 2002, 76 år gammel.
Svein Arne Hansen tok over ansvaret med å skaffe de beste utøverne til stevnet på 1990-tallet. Han ble senere president i Friidrettsforbundet, og overlot lederjobben i Bislett Games til den tidligere høydehopperen Steinar Hoen i 2007.
I 2020 ble stevnet arrangert uten publikum, grunnet koronapandemien. Stevnet ble markedsført som «Impossible Games» og verdens- og europarekorder ble slått på mindre vanlige distanser.
Verdensrekorder satt under Bislett Games
Følgende verdensrekorder er satt under Bislett Games siden IK Tjalves jubileumsstevne i 1965.
Rød cepola
Rød cepola er en lang og slank piggfinnefisk. Den er den eneste representanten for sin familie i europeiske farvann.
Den kan bli opptil 70 cm lang, men vanlig lengde er omtrent halvparten. Arten er vanligst på 70–200 m dyp. Den er en bunnfisk som lever i huler, som den selv graver på mudderbunn.
I den eldste kjente kokeboka, skrevet av sicilianeren Mithaikos i det 5. århundre f.Kr., står det hvordan rød cepola skal tilberedes.
Skrewdriver
Skrewdriver var et britisk punk/skinhead/Oi!-band. De ble stiftet i den engelske byen Blackpool i 1976 av Ian Stuart Donaldson. Bandet starta som et vanlig punkband sterkt inspirert av Sex Pistols. Etter en stund ble de oppløst, og Ian Stuart Donaldson starta bandet på nytt med nye medlemmer. Skrewdriver var ikke lenger et vanlig punkband, men et band med sterke nazistiske og nasjonalistiske tekster og holdninger. De knyttet nære bånd til britiske National Front og Blood & Honour. Bandet blir regna som pionerer innen «white power»-musikken, og skapte stilarten/bevegelsen R.A.C. (Rock Against Communism). Ian Stuart Donaldson ble drept i en bilulykke i 1993, og det var også slutten for Skrewdriver. Bandet gav ut 10 studioalbum.
Jørgen Løvlands regjering
Jørgen Løvlands regjering tiltrådte 23. oktober 1907, og ble sittende til 19. mars 1908. Den var et samarbeid mellom Venstre og Moderate Venstre. Regjeringen falt etter et halvt år, og ble erstattet av Gunnar Knudsens rene venstreregjering.
Før regjeringen gikk av, utnevnte den fire av medlemmene til embeter. Dette ble senere kritisert av kong Haakon og av Stortinget.
Arne Haukvik
Arne Haukvik (født 12. februar 1926, død 21. august 2002) var en norsk friidretts-entusiast og politiker for Senterpartiet. Han representerte partiet både i Oslo bystyre og på Stortinget. Han ble med i Pensjonistpartiet i 1997 da Senterpartiet ikke renominerte han. Han satt i Stortingets familie-, kultur- og administrasjonskomité. Han var også kjent for sine årlige jordbærfester og var ofte å se i en karakteristisk stråhatt som ble hans varemerke.
Fra 1974 til 1981 var Haukvik ansatt i Oslo kommune. Deretter ble han den første markedssjefen i Norsk Rikstoto. Han var også medarbeider i Sponsor Service i mange år. Han mest kjent for sitt engasjement for Bislett Games gjennom flere tiår. Han var sentral i etableringen av stevnet og hadde rollen som stevnedirektør til Svein Arne Hansen tok over. Blant Haukviks varemerker var jordbærfestene i hans egen hage på Bjerke hvert år i forkant av lekene, og sin karakteristiske stråhatt. Disse arrangerte han til sykdom forhindret ham i 2001. Han virket selv som manager for flere utøvere, blant annet den australske langdistanseløperen Ron Clarke.
Haukvik mottok Bislett-medaljen i 1985. Han ble også tildelt Idretts-Norges hederspris og Kongens fortjenstmedalje i gull.
Etter at Haukvik døde inviteres fortsatt hans kone, Ingjerd, som æresgjest under Bislett Games.
Barry
Barry (walisisk Y Barri) er administrasjonsbyen i Vale of Glamorgan i det sørlige Wales. Den ligger ved sørkysten, og er et populært turistmål, med en underholdningspark på Barry Island.
Byen startet som en fiskerhavn, og vokste etter at den i 1880-årene ble utskipingshavn for kull. I en periode var byen den største eksportør av kull i verden, med over ti millioner tonn i året. I midten av det 20. århundre sank etterspørselen etter kull, og denne inntektskilden forsvant. I senere tid har havneområdet blitt forskjønnet etter å ha forfalt i mange år.
Barry var vertskap for den nasjonale Eisteddfod i 1920 og 1968.
SkatteFUNN
Bakgrunn
Hervik-utvalget foreslo i sin innstilling (NOU 2000:7 Ny giv for nyskaping) å etablere en skattefradragsordning for å øke næringslivets FoU-innsats. Bakgrunn for utvalget var lav oljepris, og antatt fall i inntekter fra olje- og gassvirksomheten de neste tiårene. Det ble siktet mot at Norge skulle øke sin FoU fra 1,6 % til 3 % av BNP i 2010, altså på linje med Sverige.
I 2001 ble det etablert en tilskuddsordning (FUNN-ordningen) som hadde et budsjett på 200 millioner kroner i 2001. Denne ordningen hadde en enkel, nettbasert søknadsbehandling og søkerne fikk svar innen 14 dager.
Stortinget ønsket imidlertid en skattefradragsordning framfor en tilskuddsordning og ba regjeringen legge fram forslag om en ordning med skattefradrag for bedriftenes FoU-utgifter i forbindelse med statsbudsjettet for 2002.
Formelle krav
Skattefradragsordningen SkatteFUNN 1.1.2002 gir alle bedrifter som driver skattepliktig virksomhet i Norge mulighet for et fradrag i skatt på inntil 20 prosent (18 prosent for store bedrifter) av kostnadene til forsknings- og utviklingsprosjekter. Ordningen er bransje-uavhengig, og det er ingen begrensninger på tema eller geografi. SkatteFUNN er en rettighetsbasert skattefradragsordning. Alle norske bedrifter som arbeider med forskning og utvikling, kan søke Forskningsrådet om godkjenning, slik at bedriften kan bruke sin rett til skattefradrag.
Ordningen er hjemlet i skatteloven og administreres av Norges forskningsråd. Søknadene til SkatteFUNN har problemstillinger innenfor alle fagområder, men et SkatteFUNN-prosjekt må alltid være målrettet og avgrenset og handle om å utvikle en ny eller forbedret vare, tjeneste eller produksjonsprosess som er til nytte for  bedriften.
For å søke SkatteFUNN, må bedriften være skattepliktig til Norge. Det er ikke et krav at bedriften faktisk betaler skatt. Bedrifter som ikke er i skatteposisjon, får støtten utbetalt fra Skatteetaten gjennom skatteoppgjøret.
Evaluering
SkatteFUNN er et tiltak for å motivere norsk næringsliv til å øke sin satsing på forskning og utvikling. Evalueringen til Samfunnsøkonomisk analyse på oppdrag fra Finansdepartmentet (2018) konkluderer med at SkatteFUNN bidrar til å øke næringslivets investeringer i FoU, og at dette bidrar til mer nyskaping og økt produktivitet. Støtteordningen kostet over 4 milliarder kroner i tapte skatteinntekter (2018) og gir ifølge professor Karen Helene Ulltveit-Moe ikke de effekter som ble forventet da den ble innført. Et hovedmål var å øke prosentandel forskning så Norge kom mer på linje med andre sammenlignbare land i OECD, som Sverige. Selv om total forskningsinnsats har økt noe (fra 1,6 % til 2 %) så har andelen av FoU finansiert av næringslivet gått ned. Økokrim pekte også på SkatteFUNN-ordningen som særlig utsatt for økonomisk kriminalitet. Skatteetaten opprettet en egen spesialgruppe for kontroll av skattefunn og fant et betydelig omfang av feil, inkludert fradrag for ordinære driftskostnader som FoU-kostnader, og flere tilfeller der det er oppført timer for ansatte som har vært på ferie, vært sykmeldte eller i permisjon. Flere endringer innført i 2020 tar bl.a. sikte på å minske misbruk av ordningen.
Nessa
Nessa kan vise til:
Vale of Glamorgan
Vale of Glamorgan (walisisk Bro Morgannwg) er et grevskapsdistrikt i Wales. Det dekker den sørlige delen av det tradisjonelle grevskapet Glamorgan. Det rike og nokså flate jordbrukslandskapet i innlandet er utypisk for Wales. Administrasjonsbyen er Barry.
Grevskapsdistriktet ble opprettet i 1996, og var inntil da et distrikt i South Glamorgan. Det grenser mot Cardiff, Rhondda Cynon Taff og Bridgend, samt mot Bristolkanalen.
Steder i Vale of Glamorgan
I tillegg til administrasjonsbyen finnes det noen små byer i distriktet, men en stor andel av befolkningen bor i mindre landsbyer.
Tunnsjøen
Tunnsjøen (sørsamisk: Dåtnejaevrie) er den syvende største innsjøen i Norge, og ligger i Røyrvik og Lierne kommuner i Trøndelag fylke. Sjøen ligger 358 moh., er 222 m dyp på det dypeste og har et areal på 100 km².
Gudfjelløya i Tunnsjøen har et høyeste punkt på 812 moh., som er 454 m høyere enn sjøen, og dekker 6,1 km², noe som gjør Gudfjelløya til den høyeste innlandsøya i Norge.
Innsjøen har utløp mot vest til Tunnsjøelva, som er en sideelv til Namsen og renner sammen med denne i Namsskogan. Tunnsjøen er en av flere regulerte innsjøer i Namsenvassdraget i forbindelse med vannkraft.
Nystølfjorden
Nystølfjorden er en innsjø i kommunene Froland og Birkenes i Agder.
Hypolimnas
Hypomlimnas er en slekt av sommerfugler som hører til den artsrike familien flikvinger (Nymphalidae). De lever i tropiske og subtropiske områder i den gamle verden, mangler i Europa.
Utseende
Store, bredvingede, kontrastrikt tegnede sommerfugler. Oversidens bunnfarge er svart med hvite, rosa, grønne eller blå flekker og bånd. Vingenes ytterkant er bølgete til tannet. Noen arter etterligner monarksommerfugler i slekten Danaus og har et avvikende utseende.
Levevis
Junoniini er gode flygere og kan vandre en god del. Larvene lever på mange forskjellige planter, blant andre kjempe (Plantago). Mange av artene kan forekomme i flere fargeformer (morfer).
Utbredelse
Slekten finnes i Afrika, Sørøst-Asia og Australia.
Fotsopp
Fotsopp (tinea pedis på latin) er en hudsykdom.
Fotsopp kan smitte raskt, og bør derfor behandles så fort som mulig. Hudsykdommen smitter lettest på våte gulv der det går mange mennesker med våte føtter, for eksempel på kommunale garderober og svømmehaller. Soppen fører til at hud flasser av, og det blir ofte store sprekker i huden.
Holmvatn (Nissedal)
Holmvatn (også skrevet Holmevatnet) er en innsjø øst i Nissedal kommune, ved grensa til Drangedal. Det naturlige utløpet ut i Holmevasselvi, som er øvre del av Gravelva, er demmet opp og vannføringen overført til Breilivatn via en kort kanal. De to vannene reguleres som ett magasin og dreneres via noen mindre vann til Buvasselvi og Suvdøla i Drangedal, hvor vannføringen brukes til kraftproduksjon i Suvdal og Nye Suvdøla kraftverk.
Galleri Oslo
Galleri Oslo er en bygning helt øst i Oslo sentrum. Den vestre delen ligger på Vaterland i bydel Oslo Sentrum, mens de østlige delene ligger på Grønland i Bydel Gamle Oslo. Bygningen ble oppført i 1988 og inneholder venterom for passasjerer til Oslo bussterminal og kontorer knyttet til terminalen, samt butikker og annen næringsvirksomhet. Hovedkontoret til Viken fylkeskommune befinner seg i Galleri Oslo, og det er her Viken fylkesting har sine møter.
Bussterminalen ligger på gateplan, og etasjen over har to adskilte innendørs gater med hver sin rulletrapp ned til bussterminalens hovedinngang.
I 2008 ble Galleri Oslo kåret til Oslos styggeste bygg etter en avstemning i regi av Aftenposten.
Senteret ble ingen suksess, og kom i skyggen av alle de andre store kjøpesentrene som etter hver dukket opp. Mange av forretningene ga raskt opp og det førte til enda færre kunder.
2. februar 2010 meldte Aftenposten Aften at Plan- og bygningsetaten i Oslo så på muligheten for å rive hele bygningen i forbindelse med en total renovering av Vaterland.
Agronom
Agronom er en yrkestittel for personer med landbruksfaglig utdannelse.
Tittelen kan både referere til en utdannelse, og til en stilling. Utdannelsen kan være fra en jordbruksskole, eller, i Norge, fra Norges miljø- og biovitenskapelige universitet (NMBU) (tidligere UMB og Norges landbrukshøgskole). I resten av Norden brukes tittelen agronom bare om kandidater med høyere landbruksutdannelse, dvs. tilsvarende NMBU.
I Norge, kan «agronom» også være en del av stillingstittelen til ansatte i offentlig landbruksforvaltning: herredsagronom, fylkesagronom, ''reindriftsagronom, m.fl.
Regierungsbezirk Reichenbach
Regierungsbezirk Reichenbach, også kalt Regierung des Schlesischen Gebirges zu Reichenbach, er en tidligere kortvarig Regierungsbezirk i den prøyssiske provinsen Schlesien. Forvaltningsenheten ble opprettet i 1815 og eksisterte frem til 1820. Dens geografiske område omfattet høyfjellene og de middels høye fjellene i provinsen Schlesien, med Grevskapet Glatz i øst og Hirschberg i vest.
Barry Island
Området er i dag en halvøy, men var inntil 1880-årene en øy. Da byen vokste etter at den ble utskipingshavn for kull, ble det smale sundet fylt opp, og byen vokste utover halvøyen.
Barry Island er spesielt kjent for sin underholdningspark og en fin strand som er populær blant de mange turistene som kommer til Barry.
Saints Row 2
Saints Row 2 er et tredjepersonsskytespill/action-eventyrspill utviklet av Volition Inc og gitt ut i 2008 av THQ for Microsoft Windows, PlayStation 3 og Xbox 360. Spillet er oppfølgeren til Saint's Row som ble gitt ut i 2006.
Spilleren kan også rekruttere medlemmer fra en vennlig gjeng, og bruke en mobiltelefon til å kontakte venner eller forskjellige bedrifter. Spilleren kan benytte seg av forskjellige kjøretøy som har blitt stjålet, kjøpt eller blitt funnet ulåst. Bortsett fra biler, kan spillerne bruke båt, helikopter, fly eller motorsykkel. Spilleren kan også kjøpe forskjellige klær, tatoveringer eller piercinger, og alle kjøpte eller stjålne klær kan kjøpes og lagres i spillerens garderobe. Spillet inneholder over førti forskjellige våpen, som for eksempel rakettkaster, motorsag, forskjellige håndvåpen eller maskinpistol.
Våpen kan kjøpes av spilleren fra bestemte butikker, eller bli oppdaget i løpet av spillet. Spilleren kan navigere gjennom den fiktive byen Stilwater. Byen består av 45 nabolag fordelt på tjue distrikter. Området inneholder blant annet et fengsel, atomkraftverk en utvidet flyplass, og museum. Fra begynnelsen av spillet er hele kartet over Stilwater fullt synlig. Imidlertid vil butikker og andre aktiviteter bare dukke opp som et spørsmålstegn frem til spilleren oppdager de forskjellige områdene.
Handlingsreferat
Fem år etter en eksplosjon om bord på Richard Hughes sin yacht som skjedde i Saint's Row, våkner spilleren, den eneste overlevende, fra koma på en sykestue ved Stilwaters fengsel. De stikker av og kommer seg til Stilwater ved hjelp av Carlos Mendoza, broren til et tidligere 3rd Street Saints-gjengmedlem, som forklarer at gjengen har blitt oppløst. De fleste medlemmene ble arrestert av Troy Bradshaw, en undercover politimann som hadde infiltrert gjengen. I gjengens fravær var deres tidligere område, Saint's Row-distriktet, blitt ombygd av Ultor Corporation, som har videre planer for Stilwater.
Spilleren må deretter forsøke å gjenoppbygge gjengen Saint`s Row, ved å redde sin tidligere nestkommanderende Johnny Gat, rekruttere flere nye medlemmer, inkludert bekjente Pierce Washington og Shaundi, og sette opp et nytt hovedkvarter på et hotell som tidligere ble ødelagt i et jordskjelv. Spilleren og Saint Row erklærer etter hvert konflikt mot ett par nye gjenger som har overtatt byen. De forskjellige gjengene blir irritert over gjengens handlinger og innblanding i virksomheten deres, og ønsker hevn. Saint`s Row får også problemer med Ultor Corporation og deres makthungrige administrerende direktør, Dane Vogel, som forsøker å utvikle forskjellige områder av Stillwater.
Oltesvik kraftverk
Oltesvik kraftverk er et vannkraftverk i Oltesvik i Gjesdal kommune i Rogaland. Verket regulerer Oltedalselva og utnytter et fall på 35 meter fra Ragsvatnet til sjøen og Høgsfjorden.
Produksjonen startet i 1935. Kraftverket ble modernisert i 1995.
Installert effekt er på 5 MW og midlere årsproduksjon er på 20 GWh.
Kraftverket eies av Lyse Energi.
Kraftverket overtok etter et provisorisk kraftverk bygget høsten 1917. Verket ble bygget grunnet en tørkeperiode i 1915 og fikk en av generatorene fra Oltedal kraftverk. Dette brant opp.
Fylkesvei 6544
Fylkesvei 6544 (Fv6544) går mellom Minde og Hansmoen i Holtålen kommune. Veien er 2,7 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 575 (Sør-Trøndelag).
Nordisk korsflagg
Nordisk korsflagg, nordisk kors eller skandinavisk kors er et flaggmønster som vanligvis assosieres med flaggene til de skandinaviske landene, hvor dette mønsteret oppsto. Korset symboliserer kristendommen, og det ligger sidelengs som et filipkors, med endene av korset helt ut til endene av flagget. Nordiske korsflagg skiller seg fra andre flagg med kors ved at den vertikale stripen i korset er forskjøvet mot flaggstangen.
Det første flagget med denne utforminga var det danske Dannebrog, som også er verdens eldste nasjonalflagg. Deretter fulgte Sverige, Norge, Finland, Island og enkelte undernasjonale enheter i disse landa. Det norske flagget var det første nordiske korsflagget med tre farger. Selv om mange flagg bruker det samme mønsteret, har de ulik historie og ulik symbolikk.
Høydalsvatnet
Høydalsvatnet er en innsjø som ligger i Lom kommune i Innlandet. Like etter utløpet fra sjøen danner elva Høya den kjente Høyfossen.
Laurbær
Laurbær (Laurus nobilis) er en eviggrønn busk eller lite tre i laurbærfamilien som vokser i middelhavslandene. Artsepitetet nobilis betyr «fornem» og viser til at laurbærkranser siden antikken er blitt brukt som hederstegn. Bladene brukes som krydder.
Beskrivelse
Den har mange opprette greiner og blir opptil 10 m høy. Barken er svart, og kvistene har ikke hår. Bladene sitter spredt og har mange kjertler. De er lansettformede, helrandede, mørkegrønne, 5–10 cm lange og 2,5–3 cm brede. Arten blomstrer i mars–april og er særbu med hann- og hunnblomster på ulike planter. Blomstene er 1 cm brede, lysegule og sitter 2–6 sammen i bladhjørnene. Det er 4 petaler, og hannblomstene har 8–12 pollenbærere. Frukten er et svart bær.
Utbredelse
Laurbær har en spredt utbredelse i de fleste landene rundt Middelhavet. Den finnes også ved svartehavskysten i nordøstlige Tyrkia og langs atlanterhavskysten i Portugal og Nord-Spania. Arten er ikke helt tilpasset dagens klima med tørre somre i middelhavsområdet og betraktes som en relikt fra laurbærskogene som vokste der i tertiær.
Lost (sesong 2)
Episoder av Lost sesong 2 er en liste over episodene i den andre sesongen av den amerikanske TV-serien Lost.
Laurbær
Utbredelse
Den blir plantet som pryd- og nytteplante også utenfor det opprinnelige utbredelsesområdet og finnes forvillet nordover til Irland, Storbritannia, Krim og Kaukasia. I Norge blir laurbær helst dyrket i potter som tas inn om vinteren, men den kan klare seg utendørs noen steder.
Lost (sesong 2)
Live Together, Die Alone, del 2
Lost
Laurbær
Økologi
Arten vokser ofte i raviner eller på steinete steder. Den foretrekker fuktige og varme voksesteder. I Italia er laurbær vanligst i termo- eller mesomediterran eviggrønn skog, men den kan også forekomme i submediterran eller temperert løvfellende skog. Noen steder er den en dominerende art, men som regel spiller den en mer underordnet rolle.
Camilla Prytz
Camilla Prytz født 30.12.1971 i Oslo, Norge.
Laurbær
Økologi
I Italia vokser laurbær sammen med blant annet steineik, eføy, Rubia peregrina, Ruscus aculeatus, mannaask, Asparagus acutifolius, Dioscorea communis, frynseeik, europahumlebøk, vintereik, hassel, edelkastanje, agnbøk, hagtorn, duneik, korkeik, svartor, gråpoppel, sølvpoppel, Smilax aspera, tysk klematis, Rubus ulmifolius og hengestarr. I sørlige Anatolia vokser den sammen med orientalsk ambratre.
Camilla Prytz
Asker Kunstskole 1991-93
Synkronsvømming under Sommer-OL 1988
Synkronsvømming under Sommer-OL 1988. Synkronsvømming var med som olympisk sport for andre gang OL 1988 i Seoul. Det ble konkurrert om to olympiske titler, solo og duett begge kun for damer. Canada ble beste nasjon med to gullmedaljer.
Camilla Prytz
Utdannet glassblåser fra Kosta Boda Glasskole i Sverige 1994.
Laurbær
Økologi
Vest og nord på Den iberiske halvøy skilles det mellom sju typer krattvegetasjon der laurbær inngår. Her finnes arten sammen med blant annet eføy, laurbærkrossved (subsp. tinus), mastikstre, Rosa sempervirens, Lonicera etrusca, Smilax aspera, portugalhegg (subsp. lusitanica), Rubia peregrina, kristtorn, jordbærtre, Morella faya, trollhegg, Rhododendron ponticum subsp. baeticum, trelyng, einstape og røsslyng.
Camilla Prytz
Jobbet i Glasshytta i Stavern 1993-96.
Drev eget glassverksted i Oslo 1997-2011.
Laurbær
Nytte
Laurbærblad anvendes som krydder og er nevnt allerede i den romerske kokeboka Apicius. Blader som er minst to år gamle, håndplukkes og tørkes i spesielle tørkekasser. Tørkede laurbærblad skal være lysegrønne, hele og bøyelige. De må oppbevares i lufttette beholdere og helst brukes i løpet av ett års tid. Produksjonen er størst i Italia og Tyrkia. I fransk kokekunst brukes laurbærblad i krydderblandingen bouquet garni som setter smak på sauser og supper. Laurbærblad brukes også ved koking av fisk og ferskt kjøtt. I Norden brukes laurbærblad i sursild, kryddersild og ansjos.
Camilla Prytz
Flyttet til Kristiansand i 2011, og driver idag glassverksted på Odderøya og emaljeverksted i Marvika.
Laurbær
Nytte
I gresk mytologi var laurbærtreet knyttet til guden Apollon. Ovid forteller at nymfen Dafne ble forvandlet til et laurbærtre for å unnslippe den innpåslitne Apollon. Laurbærkranser ble i antikken gitt til seierherrer i idrettsleker og felttog. I nyere tid er de blitt brukt som hederstegn for diktere og kunstnere. I skøytekonkurranser får vinneren en laurbærkrans. Den akademiske tittelen bachelor kommer fra latin baccalaureus, som igjen kommer fra bacca lauri, «laurbær».
Camilla Prytz
Lanserte den første av mange smykkekolleksjoner i 2001, i materialene glass, sølv, gull og emalje. Smykkene har blitt brukt av prinsesser, fashionistaer og Hollywoodstjerner som Rihanna og Olsen-tvillingene.
Laurbær
Nytte
Laurbærolje framstilles ved vanndampdestilering av bladene. En fetere oljetype lages ved å presse fruktene, men den er ikke så mye brukt. Oljen brukes i aromaterapi og til kosmetiske produkter, men kan være hudirriterende. Både bladene og oljen har blitt brukt til medisinske formål.
Camilla Prytz
I 2016/17 mottok Camilla Prytz Kristiansand Kommunes Kunstnerstipend for etablerte kunstnere, og Vest-Agder Fylkeskommunes Arbeidsstipend for Kunstnere.
Partner: Jan Vincents Johannessen
Bakgrunn
Camilla Prytz ble født i Oslo i 1971. Hun har sin utdannelse fra Kosta Boda Glasskole, og jobbet i glasshytta i Stavern 1993-1996. Fra 1997 har Camilla drevet sitt eget glass studio i Oslo, og siden 2011 på Odderøya i Kristiansand. I 2018 åpner hun Kristiansand Emaljeverksted, hvor hun har restaurert den gamle emaljeovnen til sin slektning Grete Prytz Kittelsen.
Produksjon
Fra 1993-1996 blåste Camilla ca 2000 drikkeglass. Fra 1997- har hun laget fat, serviser og utsmykninger i fusingteknikk. 2001 begynte Camilla Prytz å lage sine første smykker. Hun har laget smykker i glass og sølv, fisker, hjerter, kors og sommerfugler. Smykkekolleksjonen Animals i sølv ble brukt av Olsen-tvillingene, Rihanna, norske-og utenlandske prinsesser, kjendiser og fashionistaer. I 2011 lanserte Camilla en norskprodusert emaljesmykkekolleksjon i samarbeid med Opro Produkter.
Alle Camillas arbeider er inspirert av kollektiv symbolisme, og hun beveger seg hele tiden mellom kunst, design og fashion. Hun har nominert til designprisene Nåløyet og Costume Awards hvert år siden 2011. I 2012 vant hun årets fagpris under Oslo fashion Awards.
Camilla har laget 2 smykkebøker sammen med fotografen Knut Bry: Friends of Glass (2005) og Elle Melle (2010). Hun har skrevet bidrag i bøkene ”Kjære Mor” og boka ”Evig Barnefri”.
Camilla har håndlaget glassdråpe-smykker for Voss Foundation i flere år, hvor pengene går uavkortet til vannprosjektet Kvinner hjelper Kvinner i Afrika.
I 2014 var CP den første kunstneren som designet Rosa Sløyfes Kunstpin for Kreftforeningen. Pinen solgte i over 100 000 eksemplarer.
I 2015 startet hun kunst-og kulturbloggen www.artistlife.no under Aller Media sin store nye kvinnesatsning.
I 2016 har Camilla blitt ny designer på Magnor Glassverk.
I 2016/17 har Camilla mottatt Kristiansand Kommunes Kunstnerstipend for etablerte kunstnere, og Vestagder Fylkeskommunes arbeidsstipend for kunstnere.
2018 Åpnet Kristiansand Emaljeverksted, og stilte ut sine første emaljearbeider på utstillingen Burn Baby Burn på Galleri FineArt i Oslo
The Road Less Travelled
The Road Less Travelled er et musikkalbum med Triosphere, utgitt i 2010.
Kjell Arnljot Wig
Kjell Arnljot Wig (født 31. desember 1924 i Stjørdal, død 18. januar 2015 i Bærum ) var en norsk forfatter og TV-personlighet.
Biografi
Han ble født i Stjørdal og vokste opp i Trondheim, hvor hans far, Arvid Wig, var bokholder ved Baklandets Støberi & Mek. Verksted og hovedbokholder ved Nobø. Moren var Aslaug Iversen, tidligere gift Løchen. Morfaren Alfred Olaus Iversen var urmaker og kjøpmann i Stjørdal. Han hadde tre yngre søsken, i tillegg til to halvbrødre fra morens første ekteskap. Han giftet seg i 1949 med lærer Ada Kristianne Brennsund fra Trondheim.
Han tok artium ved Trondheim katedralskole i 1944 og begynte etter krigen som journalist i Adresseavisen. Han studerte i inn- og utland før han i 1949 ble journalist og nattredaktør i Morgenbladet og korrespondent for flere utenlandske medier.
Wig debuterte på NRK TV i 1960 og ble i 1963 redaksjonssekretær i NRK fjernsynets opplysningsavdeling. Han var også produsent for flere TV-programmer, men ble særlig kjent som selvsikker, munnrapp og røykende programleder sammen med Per Øyvind Heradstveit i fjernsynsmagasinene Aktuell debatt og Åpen post. Åpen post var et legendarisk debattprogram som ble sendt direkte fra Centralteatret i Oslo fra november 1966 og engasjerte store deler av det norske folk med sin kritiske og pågående programform og opphetede meningsutveksling. Wig og hans kollega fikk tidvis sterk kritikk for programlederstil og valg av tema i programmet, og Wig var en tid Norges mest utskjelte programleder.
I forbindelse med kong Olav Vs 60-årsdag i 1963 var Wig den første som intervjuet en representant for det norske kongehuset, og Wig ble av mange lenge regnet som landets «hoffreporter». Han skrev i tillegg en rekke bøker, blant annet kriminalhistorier og bøker om det norske kongehuset, for eksempel den populære biografien Kongen ser tilbake fra 1977, og Spillet om tronen fra 1980.
Wig mottok Riksmålsforbundets Lytterpris i 1966.
Han var medlem av Den norske frimurerorden og bodde på Bekkestua i Bærum.
Lawrence (Kansas)
Lawrence er en by i Douglas County, Kansas, 66 km vest for Kansas City, ved elvene Kaw og Wakarusa. Det er den sjette største byen i Kansas med 87 643 innbyggere ed folketellingen i 2010.
Severin
Severin er et mannsnavn dannet som en kortform av latinske Severinus. Opprinnelsen er det latinske familienavnet Severus, som betyr «streng, krevende». Søren er en opprinnelig dansk form av navnet.
Kjente personer med navnet
Personene i listen er ordnet kronologisk etter fødselsår.
Reingardslivatnet
Reingardslivatnet er en innsjø i Rana kommune i Nordland.
Rhoose
Rhoose er en landsby i Vale of Glamorgan, Wales. Cardiff internasjonale lufthavn ligger innenfor landsbyens grenser.
Rhoose er en av de landsbyene i Vale of Glamorgan som vokser raskest, og det har blitt opprettet flere nye boligområder etter 2000. Landsbyen sliter med å tilpasse infrastrukturen til den den økende befolkningen, og har hatt problemer blant annet med å skaffe nok skoleplasser.
Jernbanestasjonen skulle åpnet igjen i 2003, da mange av innflytterne er pendlere, men dette ble utsatt og den ble først åpnet igjen i 2005.
Sobek
Sobek (også transkribert som Sebek, Sochet, Sobk, og Sobki; gresk: Σοῦχος, Sukhos) er i henhold til oldtidens egyptiske religion og mytologi en krokodillegud, elvene og havets gud. Han er guddom med en kompleks og flytende vesen. Han er assosiert med nilkrokodillen og er i kunsten framstilt enten i denne formen eller som et menneske med krokodillehode. Sobek var også assosiert med faraos makt, fruktbarhet og militær dyktighet, men fungerte i tillegg som en beskyttende guddom med apotropaiske (ondtavvergende) kvaliteter, påkalt særskilt som beskyttelse mot farer representert av elven Nilen.
Sobek ble dyrket enten fullstendig i dyreskikkelse, eller i hybridfigur med krokodillehode. Fra Mellomriket av var et av de viktigste kultstedene Shedet (Krokodilopolis) i Faiyum og Kom Ombo i Øvre Egypt i gresk-romersk tid. I overensstemmelse med at det hellige dyrets leveområde var Nilen var Sobek også en fruktbarhetsgud.
Navnet
Opprinnelsen til hans navn, Sbk på gammelegyptisk, er debattert blant forskerne, men en teori for dets etymologi er at det er avledet fra kausativ av verbet s-bAk, «å impregnere». En annen teori er at det er et partisipp av verbet sbq, en alternativ skriving av sAq, «å forene», derav kan betydning for Sbk løselig oversettes som «han som forener (de lemleste lemmene til Osiris)».
Historie
Sobek er en av de eldste gudene i Egypt og som varte lenge. Han er påvist i tiden til Det gamle rike (ca 2686–2181 f.Kr.) og ut den romerske epoken (ca 30 f.Kr. – 350 e.Kr.). Han er først kjent fra flere ulike pyramidetekster i Det gamle rike, særskilt påkallelsen PT 317. I denne lovprises farao Unas som den levende krokodilleguden: «Unas er Sobek, grønn i ytre, med våkent ansikt og løftet hode, den plaskende som kommer fra lår og hale av den store gudinne i solskinnet...»
Selv om Sobek ble dyrket i Det gamle rike var det først under Mellomriket (ca 2055–1650 f.Kr.) han ble dominerende, mest kjent under kong Amenemhat III i det tolvte dynasti. Han hadde en særlig interesse for regionen Faiyum, en region som var sterkt assosiert med Sobek. Amenemhat og mange av hans dynastiske samtidige var opptatt med byggeprosjekter for å fremme Sobek, prosjekter som ofte ble utført i Faiyum. I denne perioden gjennomgikk Sobek også en betydelig endring: han ble ofte fusjonert med Horus, guden med falkehode som var tilknyttet det guddommelige kongedømme. Det brakte Sobek enda nærmere de egyptiske kongene, og derigjennom ga ham en plass med større betydning i den egyptiske gudeverden. Denne sammensmeltningen med Horus la en finere nivå av kompleksitet til gudens vesen da han ble adoptert i den gudommelige triaden med Horus og hans to foreldre, Osiris og Isis.
Sobek fikk først sin rolle som en solgud via hans forbindelse med Horus, men dette ble ytterligere forsterket i senere perioder med framkomsten av Sobek-Ra, en fusjon mellom Sobek og Egypts fremste solgud, Ra. Sobek-Horus vedvarte som en guddom i Det nye rike (1550–1069 f.Kr.), men det var ikke før de siste dynastier at Sobek-Ra fikk tyngde. Denne forståelsen av guden ble opprettholdt selv etter Egypts siste innfødte hersker ved overgangen til det ptolemeiske kongedømme og romerske Egypt (ca 332 f.Kr. – 390 e.Kr.). Prestisjen til både Sobek og Sobek-Ra vedvarte i denne tidsepoken og tributter til ham fikk større betydning, både via utvidelsen av hans dedikerte kultsteder og en samlet lærd anstrengelse for å gjøre ham til emne for en religiøs lære.
Kultsentre
Hele regionen Faiyum («innsjøens land» på egyptisk, noe som henvist særskilt til saltsjøen Moerisvannet, eller Birkat al-Qarun som det heter nå) fungerte som et kultsenter for Sobek. De fleste byene i regionen utviklet deres egen, lokale versjon av guden, slik som Soknebtunis ved Tebtunis, Sokonnokonni ved Bacchias, og Souxei ved et ukjent sted i området. Ved Karanis ble to former av guden dyrket: Pnepheros og Petsuchos. Der ble mumifiserte krokodiller benyttet som kultbilder av Petsuchos.
Wilhelm Grube
Wilhelm Grube (født i 1855 i St. Petersburg i Russland, død 2. juli 1908 i Halensee ved Berlin i Tyskland) var en tysk sinolog.
Sobek
Kultsentre
Sobek Shedeti, beskytteren av Faiyums sentralt lokaliserte hovedstad Shedet (eller på gresk, Krokodilopolis), var den mest framstående formen til guden. Omfattende byggeprogram til Sobeks ære ble gjennomført i Shedet som den viktigste byen i regionen. Det er antatt at anstrengelsen for å utvide Sobeks hovedtempel opprinnelig var fremmet Ptolemaios II Filadelfos. Spesialiserte prester i hovedtempelet ved Shedet fungerte utelukkende for å tjene Sobek og hadde titler som «profet av krokodillegudene» og «den som gravlegger kroppene til krokodillegudene i innsjøens land».
Utenfor Faiyum var Kom Ombo-templet i sørlige Egypt det største kultsenteret for Sobek, særskilt under den ptolemeiske og romerske tiden. Kom Ombo er lokalisert rundt 48 km nord for Aswan og ble bygd under den gresk-romerske perioden (332 f.Kr. – 395 e.Kr.). Tempelet på dette stedet ble kalt for Per-Sobek, det vil si «Huset til Sobek».
Karakter og myter
Sobek er framfor alt en aggressiv og dyrisk guddom som lever opp til den arrige og ondskapsfull dyret han representerer, den store og farlige nilkrokodillen. Han har likevel en annen, mer vennligsinnet side som kommer fram i mer enn myte. Etter hans assosiering med Horus og påfølgende adopsjon i Osiris’ triade sammen med Isis og Horus i Mellomriket, ble Sobek assosiert med Isis som en helbreder av Osiris som følge av det brutale mordet på ham som ble begått av Set i den sentrale Osiris-myten. Det gir støtte til den ene teorien av betydningen av Sobeks navn, som omtalt over.
Wilhelm Grube
Liv og virke
Han var sønn av en tysk kjøpmann som var tilflyttet St. Petersburg fra Kiel, en baltertysk mor med slektsrøtter i Reval.
Sobek
Karakter og myter
Det var fra hans tilknytning som helbreder at Sobek ble betraktet som en beskyttende guddom. Hans fryktede raseri kunne jage det onde samtidig som det kunne forsvare de uskyldige. Han var således emne for personlig fromhet og mottaker av ofringer, særskilt i de senere epoker i oldtidens Egypts historie. Det var ikke uvanlig, særskilt i den gresk-romerske perioden, at krokodiller ble mumisert ved Sobeks kultsentre. Sobek ble også gitt ofringer som mumifiserte krokodilleegg, ment å framheve den sykliske vesen av hans soltilknytning som Sobek-Ra. De ble også holdt krokodiller i fangenskap på hellig grunn som hellige, men jordiske manifestasjoner av deres skytsgud. Denne praksisen var spesielt viktig ved hovedtempelet i Shedet (Krokodilopolis). Det har blitt avdekket mumifiserte krokodiller med babykrokodiller i munnen og på ryggen. Krokodiller, som er blant de få ikke-pattedyr som tar seg av sine unger, transporterer ofte sitt avkom på denne måten. Praksisen med å bevare dette aspektet av dyret oppførsel ved mumifisering hadde antagelig til hensikt å framheve den beskyttende og oppdragende aspektene til den farlige Sobek, at han skulle beskytte det egyptiske folk på samme vis som krokodiller beskytter sine unger.
I gresk-romersk tid sentrerte en lokal monografi kalt Boken til Faiyum på Sobek med en betydelig andel på en reise som Sobek-Ra gjorde hver dag med solens bevegelse over himmelen. Teksten fokuserte også meget på Sobeks sentrale rolle i skapelsen som en manifestasjon av Ra da det ble sagt at han hadde steget opp fra det opphavelige vannet i Moerissjøen, ikke ulikt Ogdoaden i den tradisjonelle skapelsesmyten i Hermopolis.
Wilhelm Grube
Liv og virke
Blant hans studenter var Otto Franke, Berthold Laufer og Erich Haenisch.
Av Grubes verker kan nevnes Li Khi, Vernunft und Materie (1879), Die sprachgeschichtliche Stellung des Chinesischen (1881), Giljakisches Wörterverzeichnis (1892), Die Sprache und Schrift der Jučen (1896), Pekinger Totengebräuche (1898), Zur Pekinger Volkskunde (1901), Geschichte der chinesischen Litteratur (1902), Chinesische Schattenspiele (1915).
Sobek
Karakter og myter
Det eksisterer mange avvikende kopier av teksten og mange forskere mener at den ble produsert i mange eksemplarer som en «bestselger» i antikken. Det integrerte forholdet mellom Faiyum og Sobek er understreket i teksten, og hans utbredte innflytelse er sett i lokaliteter også utenfor Faiyum, blant annet at en del av boken er kopiert i Kom Ombo-templet i Øvre Egypt.
Konya (provins)
Konya er en av Tyrkias 81 provinser. Det er landets største provins med en areal på 38 257 km². Administrasjonssenteret ligger i byen Konya.
Provinsen ligger sørvest i Tyrkia og grenser til provinsene Ankara i nord, Isparta, Afyonkarahisar og Eskişehir i vest, Mersin, Karaman og Antalya i sør og Niğde og Aksaray i øst.
Distrikter
Provinsen Konya består av trettien distrikter:
Smågefjorden
Smågefjorden er en innsjø i Nore og Uvdal kommune i Viken. Den ligger øst på Hardangervidda og er en del av Uvdalsvassdraget. Sjøen har utløp mot øst gjennom Smågåe, som renner ned til Vikvatn og Sønstevatn.
Even Sveen
Even Sveen (født 2. februar 1954 ) er en norsk advokat med møterett for Høyesterett.
Even Sveen har drevet advokatvirksomhet siden 1986, før dette var han dommerfullmektig og kst. sorenskriver på Hamar og konsulent i Olje- og energidepartementet. Han har i vesentlig grad arbeidet med prosedyre av erstatnings- og forsikringssaker.
Hanøy
Hanøy kan vise til:
Bom
Bom har flere betydninger:
Cepolidae
Cepolidae har flere betydninger.
170 Maria
170 Maria er en hovedbelteasteroide. Den er navneopphavet til asteroidefamilien Maria. Den ble oppdaga den 10. januar 1877 av Henri Joseph Anastase Perrotin fra Observatoire de Toulouse i Toulouse. Den er oppkalt etter søsteren til Antonio Abetti, den italienske astronomen som beregnet asteroidens bane.
Ewenny
Ewenny er en landsby i Vale of Glamorgan i Wales, ved elven Ewenny.
Den vokste opp omkring Ewenny priori, som ble grunnlagt i 1141. Klosterkirken og klostermuren er bevart.
Stedet er kjent for sine pottemakere, som har flere hundre år lange tradisjoner bak seg.
Saint-Louis
Saint-Louis kan vise til blant annet:
Fyrstinnen av Asturias’ pris for samfunnsvitenskap
Fyrstinnen av Asturias' pris for samfunnsvitenskap (spansk: Premio Princesa de Asturias de Ciencias Sociales) er en pris, som siden 1981 årlig tildeles for innsats innen samfunnsvitenskap. Den er en del av en Fyrstinnen av Asturias-prisene. Prisene deles ut årlig i Oviedo.
Prisen ble etablert i 1981 av Fundación Princesa de Asturias og har navn etter tittelen til Spanias kronprinsesse. Den var først kjent som Fyrsten av Asturias-prisen, men etter at Felipe i 2014 ble konge og datteren Leonor ble kronprinsesse med tittelen fyrstinne av Asturias, skiftet navnet til Fyrstinnen av Asturias-prisen. Stiftelsen endret samtidig navn til Fundación Princesa de Asturias.
Prisen består av en skulptur laget av kunstneren Joan Miró og et pengebeløp på 50,000 euro.
ABC Records
ABC Records var et amerikansk plateselskap etablert i 1955 som ABC-Paramount Records, eid av American Broadcasting-Paramount Theatres, Inc.. Navnet ABC Records ble tatt i bruk fra 1965.
På grunn av finansielle problemer ble ABC Records kjøpt opp av MCA Records i 1979. Etter oppkjøpet ble opphørte ABC-navnet, men alle ny-utgivelser av ABC Records-katalogen ble utgitt under navnet MCA Records.
Sonde
En sonde er en teknisk innretning som fanger opp signaler (en slags "føler", overvåkning av noe) og sender dette videre til utstyr som ut fra disse signalene foretar seg (eller ikke foretar seg) hva utstyret er programmert/konstruert til å gjøre.
Signalene som fanges opp kan enten være elektriske, audio/akustisk (lyd) eller visuelle.
En sonde kan monteres/styres manuelt (gjerne elektrisk/elektronisk koblet til annet uststyr) eller den kan ved hjelp av tilpasset teknologi fjernstyres.
Cool Men (film)
Cool Men er en amerikansk musikk–komedie–dramafilm fra 2008 regissert av Malcolm D. Lee. Den var skrevet av manusforfatterne Robert Ramsey og Matthew Stone. Hovedrollene ble spilt av Samuel L. Jackson, Bernie Mac, Sharon Leal, Isaac Hayes og John Legend.
Bernie Mac og Isaac Hayes døde henholdsvis 9. og 10. august 2008; dødsfallene hadde ikke noe med hverandre å gjøre. Regissøren sa at filmen hadde blitt kraftig redigert for å gjøre den mindre kvass, som et uttrykk for respekt overfor de to skuespillerne.
Filmen hadde premiere 7. november 2008. I Norge fikk den aldersgrense 15 år.
Handling
De to soulsangerne Louis (Samuel L. Jackson) og Floyd (Bernie Mac), som ikke har snakket med hverandre på tyve år, går nølende med på å dra på gjenforeningsturné rundt i USA for å hedre den nylig avdøde sangeren Marcus Hooks (John Legend), som de i gamle dager var korister for. Med på turneen blir den vakre unge sangerinnen Cleo (Sharon Leal), som vi får vite har en voldelig kjæreste. I begynnelsen antas hun å være Floyds datter, men i virkeligheten er det Louis som er faren hennes. Underveis melder problemene seg, blant annet dukker Cleos kjæreste (Affion Crockett) opp, med ambisjoner om å bli gangsta-rapper. Floyd roter seg bort i Rosalee (Jennifer Coolidge), og neste morgen innser han at dét trolig ikke var noen god idé. Så står deres store gjenforeningskonsert i Apollo Theater for døren. Dette blir skjelsettende for både Louis og Floyd, som klarer å finne tilbake til vennskapet som de mistet for tredve år siden.
Inntjening
Filmen tjente inn $ 67,082,391.
Elgsjøen (Oppdal)
Elgsjøen er en innsjø i Oppdal kommune i Trøndelag. Sjøen er regulert som magasin for Einunna og Savalen kraftverker
IPodWizard
iPodWizard er en applikasjon for Microsoft Windows som tillater brukere å redigere formgivningen på sin iPods brukergrensesnitt. Originalt ble programmet utviklet av et medlem på ipodhacks.coms forum, og ble videreutviklet av medlemmer av iPodWizard.nets forum. iPodWizard-programmet er for øyeblikket på versjon 1.3. Denne versjonen kom ut kort tid etter dets forrige beta-versjon, 1.2d, og har et nytt grunnprogram som kalles layout (formgivning). Det er en hex-redigerer.